Lakhimpur Kheri Case Live: कल राष्ट्रपति से मिलेगा कांग्रेस का प्रतिनिधिमंडल, आज तिकोनिया में मृतक किसानों की अंतिम अरदास
संयुक्त किसान मोर्चा (एसकेएम) के एक पदाधिकारी ने कहा कि किसी भी नेता को ‘अंतिम अरदास’ में मंच साझा करने की अनुमति नहीं दी जाएगी, वहां केवल संयुक्त किसान मोर्चा के नेता मौजूद रहेंगे। जिस स्थान पर हिंसा हुई थी उसके समीप ही ‘अंतिम अरदास’ का आयोजन किया जा रहा है। लखीमपुर खीरी जिले के तिकुनिया गांव में तीन अक्टूबर को किसानों के विरोध प्रदर्शन के दौरान एसयूवी से कुचल कर मरे चार किसानों के 'अंतिम अरदास' के लिए विभिन्न राज्यों के किसान पहुंचने लगे हैं।
नई दिल्ली. लखीमपुर खीरी केस के मुख्य आरोपी आशीष मिश्रा को रिमांड में लेकर SIT ने पूछताछ शुरू कर दी है। इसके अलावा आज तिकोनिया गांव में मृतक किसानों के लिए अंतिम अरदास का कार्यक्रम रखा गया है। अंतिम अरदास के कार्यक्रम में शामिल होने के लिए बड़ी संख्या में लोग पहुंचे हैं। किसान नेता राकेश टिकैत भी अंतिम अरदास में मौजूद हैं। कांग्रेस पार्टी की नेता प्रियंका गांधी और रालोद के अध्यक्ष जयंत चौधरी के भी लखीमपुर पहुंचकर मृतक किसानों को श्रद्धांजलि देंगे।इस खबर से जुड़ी तमाम अपडेट्स आप हमारे इस पेज पर पढ़ सकेंगे।